**shule ya upili ya gatitu–zoezi la likizo –f4**

**SEHEMU A : FASIHI SIMULIZI**

***Swali la lazima***

1. (a) Eleza maana ya miviga. (alama.1)

(b) Jadili sifa zozote **sita** za miviga. (alama.6)

(c)Eleza dhima za miviga (alama. 7)

(d) Taja shughuli zinazohusishwa na miviga (alama.3)

(e) Jadili hasara **tatu** zinazowezatokana na miviga (alama.3)

 2.(i) Eleza maana ya ngano (al.4)

 (ii) Tambua na ufafanue migao miwili ya kipera cha ngano (al.4)

 (iii) Taja na ueleze aina **tatu** za ngano (al.6)

 (iv) Eleza umuhimu wa ngano (al.6)

**SEHEMU B : TAMTHILIA**

***TIMOTHY AREGA : Mstahiki Meya***

3 ‘ Uvundo haswa ! Hata wageni sijui wataonaje hali hii. Aibu kubwa inatungojea kama watakuja’

1. Eleza muktadha wa dondoo hili (alama.4)
2. Jadili hulka zozote **mbili** za msemaji zinazojitokeza katika muktadha huu. (alama.4)
3. Thibitisha kuwa Cheneo ilikuwa imejaa uvundo. (alama. 12)

4. Jadili ufanisi wa mtunzi wa Mstahiki Meya katika matumizi ya fani zifuatazo : (alama20)

1. Uzungumzi nafsia
2. Methali
3. Kuchanganya msimbo
4. Chuku

 5. "Watu wenye matumbo yasiyotulia huwa akili zao nazo hazitulii.....Jambo hili ni hatari kwa kiongozi yeyote ..“

 (a) Eleza muktadha wa dondoo hili (al.4

 (b) Eleza chanzo cha hatari inayozungumziwa (al.6)

 (c) Msemaji anatoa tahadhari kwa msemewa. Ifafanue (al.4)

 (d) Msemewa anachukua hatua ipi kukabiliana na ujumbe huu (al.4)

 (e) Eleza mbinu inayojitokeza katika usemi huu (al.2)

 6 Tamthilia ya *Mstahiki Meya* inaangazia hali halisia inayokumba nchi nyingi. Huku ukitoa

mifano kumi kitabuni thibitisha ukweli wa kauli hii. (al.20)

**SEHEMU D : HADITHI FUPI**

***KEN WALIBORA na SAID A . MOHAMED : Damu Nyeusi na Hadithi Nyingine***

7.‘‘Leo ndiyo mtanitambua. Mama gani anayemtazama mwana akigeuka afriti ?’’

1. Eleza muktadha wa dondoo hili. (alama5)
2. Tambua ‘ mwana aliyegeuka afriti’ na ueleze hulka zake **nne** (alama.5)
3. Jadili maudhui yoyote **tano** yanayojitokeza katika hadithi husika (alama.10)

8.Wanaume katika jamii wamesawiriwa kwa uhasi. Jadili ukweli wa kauli hii kwa kurejelea hadithi zozote **tano** katika **diwani ya Damu Nyeusi na hadithi nyingine**  (alama. 20)

 7. Huku ukirejelea hadithi ya *Mke Wangu*. Eleza maoni ya wahusika wafuatao kuhusu maisha

 (i) Aziza (al.5)

 (ii) Mwandishi (al.5)

(b) Mbinu ya kinaya na maswali ya balagha imetamalaki katika hadithi hii. Ukitoa mifano

 **Mitano** kwa kila mbinu thibitisha kauli hii (al.10)

 **Ken Walibora: Kidagaa Kimemwozea.**

8. Jadili nafasi ya vijana katika jamii kwa kurejelea riwaya ya Kidagaa Kimemwozea.

 **au**

9. Eleza namna mbinu zifuatazo zilivyotumiwa na mwandishi wa riwaya ya Kidagaa Kimemwozea.

 (i) Majazi

 (ii) Kinaya

10.“Nani kadai kwamba Afrika huru haiko huru...”

1. Eleza muktadha wa dondoo hili (alama 4)
2. Fafanua sifa nne za msemaji (alama 4)
3. Toa mifano miwili ya mbinu za lugha katika dondoo hili (alama 2)
4. Dhibitisha kwa kutoa mifano mahususi kutoka katika riwaya hii kuwa Afrika bado haijawa huru. (alama 10)

**SEHEMU E : USHAIRI**

**11. Soma shairi kisha uyajibu maswali**

Haki ya mtu thawabu kuidai sitasita

Hata ‘nipatishe tabu muhali mimi kukita

Kulitenda la wajibu liwe hai au **mata**

Nitafanya majaribu na inapobidi matata

Haki yangu ‘taidai hata iwe ni kwa vita

Haki ya mtu u’ngwana siseme mimi nateta

Sitaukiri ubwana na jeuri unoleta

Na ikiwa ni kuwaana sitajali sitajuta

Sikiri kuoneana na kupakana mafuta

Haki yangu ‘taidai hata iwe ni kwa vita

Haki ifukie chini ipige na kuibuta

‘Tumbukize baharini ‘tazamia kuifwata

Ukaifiche jangwani nitakwenda kuileta

Itundike milimani nitawana kuileta

Haki yangu ‘taidai hata iwe ni kwa vita

Haki ijengee ngome izungushe na kata

Na fususi isimame iwe inapitapita

Tainuka nishikame haki yangu kukamata

Sifa kubwa mwanamme kwenda huku wasota

Haki yangu ‘taidai hata iwe ni kwa vita

Uungwana siuuzi kwa njugu au kashata

Ahadi za upuuzi na rai kuitaita

Kwa kila alo miazi hawi mithili ya bata

Tope yake makaazi na chakula cha kunata

Haki yangu ‘taidai hata iwe kwa vita

**Maswali**

1. Eleza dhamira ya mtunzi. (alama.2)
2. Fafanua umbo la shairi hili. (alama.5)
3. Andika ubeti wa **nne** kwa lugha nathari. (alam.4)
4. Tambua idhini ya kishairi iliyotawala katika shairi na uitolee mifano **miwili** kisha

ueleze ufaafu wa matumizi yake. (alama.4)

1. Eleza maudhui **matatu** yanayojitokeza katika shairi hili. (alama.3)
2. Fafanua maana ya istilahi zifuatazo jinsi zilivyotumika katika shairi (alama2)
3. mata
4. maizi

**12. USHAIRI** .2

 Baba amenisomea, barua yenye thamani,

 Mama kaniandikia, kinda niliye mtini,

 Tabu haijanitoa, mama yangu simuoni,

 Mama yoo masikini, kinda ninakulilia.

 Sauti uliyotoa, imenigusa moyoni,

 Mara kuikumbukia, haingia kilioni,

 Nalia mie Radhia, mama yangu simuoni,

 Mama yoo masikini, kinda ninakulilia.

 Maneno kayasikia, hadhani uko mekoni,

 Mbio nikachungulia, nikalia sikuoni,

 Huzuni imeningia, mama nitafanya nini?

 Mama yoo masikini, kinda ninakulilia.

 Kuku anaangalia, vitoto vyake uani,

 Kimojapo kikilia, hatulii asilani,

 Yuko radhi kujifia, chanawe kukiauni,

 Mama yoo masikini, kinda ninakulilia.

 Hata paka nakwambia, si mbwa wala si nyani

 Kamwe hawatakimbia, kuacha wana mtini,

 Lakini mie Radhia, nimetupwa majanini,

 Mama yoo masikini, kinda ninakulilia.

 Hizi tunu za dunia, zisikufanye haini,

 Wengi wanazililia, na haweshi usikini,

 Asipokupa Jalia, hukupata asilani,

 Mama yoo masikini, kinda ninakulilia.

 Wangapi wamepumua, wenye urembo wa shani,

 Ngoma walijichezea, wakakita furahani,

 Zao zimejishia, hako wa kuwathamini,

 Mama yoo masikini, kinda ninakulilia.

 Haya yamekuchochea, uniache majanini,

 Mwanao mie Radhia, nibakie ukiwani,

 Mama utasimulia, kesho, mbele ya Manani,

 Mama yoo masikini, kinda ninakulilia.

 Kinda ninashitakia, kwa Wadudi Rahamani,

 Sumbukuku naumia, sasa nimo msibani,

 Mama umenikimbia, nimekosa neon gain?

 Mama yoo masikini, kinda ninakulilia.

 Nimekonda kwa kulia, ghuma haishi moyoni,

 Pengine nitajifia, kwa majonzi na huzuni,

 Usije kunililia, nizikwapo kaburini,

 Mama yoo masikini, kinda ninakulilia

 ***Maswali***

 (a) Lipe shairi hili kichwa mwafaka (al.2)

 (b) Fafanua toni ya shairi hili (al.2)

 (c) Nini kinachosabababisha hali ya mtunzi (al.4)

 (d) Huku ukitoa mifano **miwili** tambua mbinu zilizotumika katika shairi hili (al.4)

 (e) Andika ubeti wa tisa kwa lugha ya nathari (al.4)

 (f) Eleza aina **moja** ya uhuru wa kishairi (al.2)

 (g) Eleza maana ya msamiati huu jinsi ulivyotumika katika shairi (al.2)

 (i) ghuma-

 (ii) Sumbukuku-